hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu hu hu hu hu hu hu hu hu hu hu hu hu hu hu hu hu es hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
Megvannak a Vérmező és a Tabán kérdőív eredményei!
A Fővárosi Önkormányzat kísérleti jelleggel integrált parkok kialakítását kezdeményezte a Vérmezőn és a Tabánban, erről bővebben itt lehet olvasni: shorturl.at/eruBF
Az előkészületek részeként a Zöld Eb Kutyás Érdekvédelmi Egyesülettel és a Zöld Tabán Egyesületettel közösen a parkokhoz kapcsolódóan egy-egy kérdőív kitöltését kértük, alább röviden értékeljük a válaszokat.
A Vérmezővel kapcsolatos kérdőívet összesen 117-en válaszolták meg. A 117 válaszadónak több mint a háromnegyede (77%) kutyatartó és közel negyede nem kutyás kitöltő volt. A kutyatartó válaszadók közel fele, 48%-a több mint öt éve kutyatartó, 27,5%-a kevesebb mint öt éve, és mindössze másfél százalék, aki kevesebb mint egy éve kutyatulajdonos. Így elmondhatjuk, hogy a kitöltők nagy része tapasztalt kutyagazdi, akiknek közel négy ötöde egy kutya tulajdonosa és csupán 5% olyan válaszadó volt, aki három vagy több kutyával is rendelkezik.
A kitöltők leginkább a Vérmező közvetlen környezetéből látogatják a parkot, 44% adta meg lakóhelyül a 1012-es irányítószámot, a kerület többi részéből közel azonos arányban járnak a kitöltők a parkba.
A válaszadó gazdák majdnem felének (46%) a Vérmező a kutyasétáltatás elsődleges helyszíne, mert naponta többször is járnak a parkba, míg további 20% naponta egyszer látogatja a parkot, közel ugyanennyi gazdi jár heti rendszerességgel kedvencével a Vérmezőn.
A válaszadók kicsit több mint 60%-a vegyesen, egyes helyeken pórázon, míg más helyeken póráz nélkül sétáltatja kutyáját, 13%-uk csak pórázon és negyedük mindig póráz nélkül sétáltatja a kutyáját. Helyszínileg a kutyákat a parkon belül a legtöbben a középső nagy részen engedik el (80%) ezt követi az északi és a déli rész népszerűségben a szabadon engedés szempontjából.
Időszakilag a délutáni idősáv a legnépszerűbb, minden második válaszadó jár a parkba délután 15 és 18 óra között, második legnépszerűbb a reggeli idősáv, de majdnem ugyanennyien látogatják kutyájukkal a parkot a kora esti órákban, és a válaszadók negyede jár kutyájával a parkba a délelőtti és a késő esti órákban.
Ami talán a legérdekesebb, hogy a 117 válaszadóból csupán 3-an mondták azt, hogy egyáltalán ne lehessen kutyával a park területére belépni és csupán további 8% mondta azt, hogy mindenhol pórázon kelljen tartani a kutyát. Ezzel ellentétben többen támogatták, hogy bármikor lehessen akár póráz nélkül is kutyát sétáltatni az egész parkban, mint az összes kutyatulajdonos kitöltő, és csupán 10% mondta azt a kitöltők közül, hogy ezt csak a park bizonyos részein lehessen megtenni.
A tabáni kérdőívet 169-en töltötték ki. A kitöltők között a gazdik kétharmada már több mint öt éve tart kutyát és további 30%-uk már legalább egy éve kutyatulajdonos és csupán 5 olyan válaszadó volt, aki az elmúlt egy évben vált kutyatulajdonossá, így megállapítható, hogy a tabáni kitöltők is alapvetően tapasztalt kutyagazdik.
Legtöbbjük a Tabán környékéről, a Naphegyről és a Gellért hegyről jár kutyázni a parkba (48%), a válaszadók negyede érkezik a Vízivárosból, de a Tabán népszerűségét bizonyítja, hogy még a Vérmező környékéről és a Vár Polgárváros részéről is 10-10% látogatja a parkot különböző rendszerességgel.
Valószínűleg ezért is lehet, hogy itt kevesebb gazdinak az elsődleges kutyasétáltató helyszíne a Tabán: a kitöltők 31% jár naponta többször is ide kutyájával és további 29% jár naponta egyszer, míg további 34% látogatja kutyájával a parkot heti rendszerességgel.Alapvetően elmondható, hogy a Vérmezővel szemben a Tabánban kutyát sétáltatók sokkal jobban „lefedik” a park egészét, mert a legkevésbé népszerű részt – a középső, játszótér alatti lejtő és a Kőműves lépcső közötti sávot – is 44% látogatja kutyájával, míg a legnépszerűbb részen a játszótér alatti domboldalt 85% látogatja kutyájával. Népszerű a kitöltők között a teniszpályáktól délre eső terület is (82%), majd a Kőműves lépcsőtől északra eső terület (68%) és a Kereszt utca Rácz fürdő által határolt rész (65%). A válaszadók kétharmada sétáltatja kutyáját pórázon és póráz nélkül is, egynegyedük póráz nélkül és csupán a gazdik 7%-a nem engedi el kutyáját szabadon.
Időben a legnépszerűbb napszak a délután 15-18 közötti idősáv, a gazdik több mint fele, majdnem 53% jár ilyenkor a parkba kutyájával, de majdnem ugyanennyien, 52% a kora esti órákban is rendszeresen tölti idejét kutyájával a Tabánban. Reggel 43% választja a Tabánt, ezeket a legfrekventáltabb idősávokat népszerűségben a délelőtt (27%), kora délután (21%) és a késő esti órák (17%) követik.
A Vérmezőhöz hasonlóan nagy a Tabán kutyás használatának támogatottsága, ezt bizonyítja, hogy a 169 válaszolóból itt is csupán 3-an mondták, hogy a park egyáltalán ne lehessen kutyával látogatható, a legtöbben (55%) a Tabánban is azt az opciót támogatják a kitöltők között, hogy  bármikor póráz nélkül is lehessen kutyázni, további egynegyedük korlátozná a parkon belül a póráz nélküli helyszíneket, 8%-uk inkább időbeli korlátozást tartana kívánatos megoldásnak és 9% mondta azt, hogy csak pórázon lehessen kutyát sétáltatni a park területén.
Még egyszer nagyon köszönjük mindenkinek, aki vette a fáradságot, hogy kitöltse a kérdőívet, biztosak vagyunk benne, hogy nagy segítséget jelent majd a leendő integrált kutyafuttatók bevezetéséhez a válaszadók véleménye!
A Tabáni kérdőívről Vanyó Péter Pál, a Zöld Tabán Egyesület egyik tagja készített egy átfogó, grafikus elemzést, mely IDE kattintva érhető el.
2022. szeptember 27. 12:37
A Vérmező közösségi tervezése
A Vérmező nemcsak kerületünk, de Budapest egyik legnagyobb közparkja, kerületi és budapesti polgárok közkedvelt pihenőhelye. Elhelyezkedése, arányai, növényállománya igazi kinccsé...
2022. szeptember 23. 14:10
Hatalmas körben terveztük az új Vérmezőt!
Köszönjük az érdeklődést, fantasztikus közösségi élmény volt Önökkel együtt gondolkozni a park jelenéről és jövőjéről! Megtartottuk a Vérmező közösségi tervezésének...
Felkészülés a téli hidegre: így segít az önkormányzat
Megújul a Szentháromság tér: bemutatta tervét a közönségnek a nyertes tervezőcsapat
TÁJÉKOZTATÓ A KEDVEZMÉNYES FÖLDGÁZ VÉTELEZÉSRŐL
Jön a parlagfű pollenszezon: mutatjuk a kötelezettségeket
Fergeteges hangulatban búcsúztattuk a nyarat
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat